Fundaţia Literar-Istorică „STOIKA” - Lansare „Androginul“

Fundaţia Literar-Istorică „STOIKA”

– Lansare „Androginul“ –

Fundația Literar Istorică „Stoika” a organizat sâmbătă, 27 iunie, la Muzeul Național al Țăranului Român un eveniment având ca temă prezentarea în premieră a poemului „Androginul”, avându-l ca autor pe Petru Solonaru. Manifestarea, organizată și sponsorizată de Fundația Literar Istorică „Stoika”, a cuprins următoarele momente:

– Prezentarea de către moderatorul evenimentului, domnul Florian Laurențiu Stoica, Preşedintele Fundaţiei, a scopurilor Fundației Literar Istorice „Stoika” și implicarea acesteia în actele de cultură;

– Expunerea pe scurt a motivelor pentru care a fost aleasă tema „Androginul”, aceasta fiind făcută de doamna Doina Bârcă, secretarul literar al Fundației;

– Mesaj transmis de domnul academician profesor doctor Liviu Pendefunda, în lectura doamnei Doina Ghițescu, actriță;

– Mesaj transmis de doamna scriitoare Elena Armenescu, citit de doamna Ioana Stuparu, scriitoare;

– Cunoscutul scriitor Radu Cârneci a dezvoltat pe larg tema „Androginul”, dar în egală măsură a apreciat cu satisfacție implicarea Fundației Literar Istorice „Stoika” în susținerea morală și materială a acestui act de cultură;

– Doamna Tatiana Panaitescu a prezentat o recenzie a domnului Adrian Botez, scriitor, despre „Androginul”.

Prima lectură a „Androginului” a fost realizată de o magistrală echipă de actori: Tomi Cristin, Orodel Olaru, Eugen Cristea și Cristina Deleanu.

Povestitor: Ioan Maftei-Buhăești, cu intervenții evidente de potențare a textului de către Petru Solonaru. Printre invitați au putut fi remarcați scriitorul membru U.S.R. Geo Călugăru, ziaristul Florentin Popescu, cofondator al revistei „Bucureștiul Literar și Artistic“, actorul Candid Stoica, scriitoarea Ioana Stuparu, poetul Ioan Rațiu, ambasadorul Andrei Magheru, criticul literar şi poetul Robert Toma, poeta Elena Volcinschi, profesoara Floarea Necșoiu și alții.

Din partea Ministerului Culturii, autorul poemului „Androginul”, Petru Solonaru, a primit o diplomă de excelență.

Festivitatea s-a încheiat cu un dejun literar, unde invitații au schimbat idei, au făcut observații și au pus întrebări autorului poemului. Considerăm că a fost o acțiune de succes apreciată de toți cei prezenți, cu sugestia unanimă de a mai realiza și pe viitor astfel de evenimente.

Această manifestare a fost realizată în parteneriat cu Muzeul Național al Țăranului Român. Adresăm cu acest prilej sincere mulțumiri conducerii acestui muzeu.

Contents